**Нузет Умеров – бала шаири**

Тедбирни азырлады:

Абляева Гульзар Айдеровна

къырымтатар тили ве эдебияты оджасы

Ноябрьнинъ 13-де Нузет Умеров озь 85 йыллыгъыны къайд этти. Бала шаири, прозаик, терджиман, журналист къырымтатар эдебиятына бала шаири оларакъ кирди. Бу мерасим балаларны Нузет Умеровнынъ аятынен ве иджадынен таныштырмакъ ичюн азырланды.

**Нузет Умеров – бала шаири.**

**Макъсатлар:**

1.Талебелерни шаирнинъ аятынен ве иджадынен таныштырув.

2. Тувгъан еримизнинъ, медениетимизнинъ огренилювине меракъ догъурмакъ.

3. Янъы сёзлерни огретюв ве балаларнынъ тиль зенгинлигини арттырув.

4. Ифадели окъув алышкъанлыгъы устюнде чалышув.

5. Балаларда гузеллик дуйгъусыны тербиелемек.

**Корьгезме:** китаплар, стенгазета, презентация, йырларнынъ фонограммасы.

**Мерасимнинъ кетишаты**

*“Крымские татарки” йыры яваш янгъырай ( йырнынъ сёзлери- Нузет Умеров). Санагъа эки алып барыджы чыкъа.*

1 алып барыджы: Урьметли оджаларымыз ве талебелеримиз, бизим мерасимимизге хош кельдинъиз!

2 алып барыджы: Бу аджайип инсаннынъ ресимине бакъыныз (Слайд 2). О, бала шаири, языджы, журналист, терджиман.

-- Бу инсан акъкъында не айта билесинъиз?

-- Козьлерине бакъынъыз. Инсаннынъ козьлери – гонъюль кузьгюсидир. Оларнынъ ичинде не коресинъиз?

1 алып барыджы: Таныдынъызмы бу инсанны? Догъру! Машалла! Бугуньки мерасим Нузет Умеровнынъ 85 йыллыгъына багъышлана.

2 алып барыджы: Бу китап – балалыкъ девирине сеяхат (Слайд 3). Китапны ачып, окъумагъа башласанъ, бирден балалыкъ улькесинде пейда оласынъ. Бу сеяхат девамында эр кес озь ичюн чокъ меракълы шейлер тапар. Келинъиз шимди эпимиз 1931 сенесине кечейик.

1 алып барыджы: Нузет Умеров 1931 сенеси ноябрь 13-те Акъмесджит шеэринде дюньягъа кельди (слайд 4)

2 алып барыджы: Бутюн халкъымызнен берабер сюргюнликнинъ агъырлыкъларыны озь башындан кечирди.1951с. орта мектепни битире ве Ангрен шеэринде(Озьбекистан) шахтер олып чалыша (Слайд 5)

1 алып барыджы: Нузет Умеров генчлигинден бала шаири олмагъа арз эте эди. 1958с. о Москвадаки М.Горький адына эдебият институтына окъумагъа кире (Слайд 6)

2 алып барыджы: Н.Умеров балалар ичюн чешит иджадий услюплерде шиирлер,икяелер ве масаллар яратты (Слайд 7)

1 алып барыджы: 1992 с. Нузет агъа къорантасынен Акъмесджитке кочип келе. Ана тилинде балалар ичюн язылгъан «Амет ве кирамет» (1997), «Алтын урлукъ» (2000), эки тильде «Меним достум Руслан» (2001) джыйынтыкълары нешир этиле ( Слайд 8-9)

2 алып барыджы: Ондан гъайры,о, белли бестекярымыз Эдип Асановнен бераберликте чалышып, онынъ музыкасына аджайип йырлар язды – “Крымские татарки”, “Поедем в Ялту”, “Cудакская кофейня”(Слайд 10)

*Санагъа 8-инджи сыныф талебеси чыкъа ве “Крымские татарки” йырны иджра эте.*

1 алып барыджы: Нузет агъаны бильген адамлар о акъкъында тек яхшы теэссуратлар бильдирелер. Экрангъа дикъкъат этинъиз.

2 алып барыджы:

Прочитал. Ничего. Парень он весёлый, толк из него выйдет. Какой есть, таким и берите.

Корней Чуковский, детский поэт(отклик на стихотворения, посланные на конкурс) (Слайд 12)

1 алып барыджы: Удивительно, но, дожив до солидного возраста, он сохранил в себе те качества, которые присущи ребёнку, познающему мир: восторженность первооткрывателя.

Валерий Басыров, директор изд. “Доля” (Слайд 13)

2 алып барыджы:

Белли шаиримиз Шакир Селим Нузет Умеровнынъ 70 йыллыгъына хайырлавлар яза ве окъуйыджыларгъа Нузет агъанен насыл таныш олгъаныны айтып бере. Шакир Селим макъалесинде Нузет Умеровнынъ “Хаялперест иджаткяр” деп адландыра (Слайд 14)

Хаялперест – мечтатель, фантазёр.

1 алып барыджы: Келинъиз шимди Нузет Умеровнынъ иджадынен якъынджа таныш олайыкъ. *“Ватаным” адлы шиирни 5-инджи сыныф талебеси окъуй.(Слайд 17-19)*

2 алып барыджы: Шиирни динълегенде, насыл дуйгъулар ис эттинъиз?

Шиир неге бизни огрете? Машалла талебелеримизге! ( Слайд 20)

1 алып барыджы: Къырымтатар халкъымызда пек чокъ миллий емеклери бар. Амма оларнынъ арасында энъ севимлиси, бу*….( талебелер: “Самса, манты, чиберек”)*

2 алып барыджы: Догъру! Бу чиберек. Чиберекни пиширмеге эпинъиз билесинъизми? *(талебелер: “Эпимиз дегиль”)* Ойле олса, 6- нджы сыныф талебесини дикъкъатнен динъленъиз (Слайд 21-26)

1 алып барыджы: Шиир не акъкъында эди?

Чиберек пиширмеге нелер керек? ( Слайд 27)

**Рефлексия**

Талебелер, мерасимни бегендинъизми?

Озьлеринъиз ичюн не огрендинъиз?

Мерасимге даа нелер къошар эдинъиз?

Дикъкъатынъыз ичюн чокъ сагъ олунъыз! Сагълыкънен барынъыз! *( яваш хайтарма янъгъырай)*